Vyf verkool in gru-ongelukVyf mense het Sondagoggend onherkenbaar verbrand in ŉ ongeluk in Shatale in Bosbokrand in Mpumalanga. Joseph Mabuza, woordvoerder van die departement van gemeenskapsveiligheid, sê die vyf mense is dood nadat die motor waarin hulle gery het op R40 omgeslaan en aan die brand geraak het. Hy sê die insittendes was in die motor vasgekeer. Mabuza sê die ongeluk het omstreeks 3:00 plaasgevind en die oorsaak van die ongeluk word ondersoek. Vusi Shongwe, LUR vir gemeenskapsveiligheid, het sy meegevoel met die oorledenes se families betuig. Hy het ŉ beroep gedoen op padgebruikers in die provinsie om versigtig te wees.